钦定古今图书集成/理学汇编/学行典/第170卷 > 陈葵
## 钦定古今图书集成/理学汇编/学行典/第170卷 > 陈葵

按《处州府志》：“陈葵，字叔向，青田人。自少笃学，至老不
倦。举隆兴进士，知平阳县。居官廉介，父病不解衣数
月，兄弟相友爱。师事魏益之，因教以尽弃所怀，独立
于物之表。未久，忽大悟，洪纤大小，高下曲直，若有见
焉。且疑吕伯恭读书徒多，朱元晦修方不疗时证。又
尝自言用功益难，进道愈远。古人今人皆未可轻议。”
晦翁每重其学术，士有志者必使往从之，曰：“可以寡
过也。”又《与其子在书》曰：“过青田不可不见陈叔向。”